સારાંશ માટે દસ્તાવેજ: વીડિયોમાંથી

મીડિયામાં પ્રકાશિત અહેવાલોની સ્વતઃ નોંધ લેતા NHRCએ ગુજરાત સરકારને નોટિસ કાઢી છે અને ચાર અઠવાડિયામાં જવાબ આપવા જણાવ્યું છે. 

પંચે નોંધ્યું છે કે જો મીડિયામાં પ્રકાશિત અહેવાલોમાં સત્ય હોય તો માનવ અધિકારનું મોટાપાયે ઉલ્લંઘન થયું છે. 

રાજ્યના મુખ્ય સચિવને સૂચના આપવામાં આવી છે કે પીડિત પરિવારને સહાય મળે તે માટે પૂરતી જોગવાઈ કરવામાં આવે. 

આ મામલે પોલીસે આઈપીસી તથા એટ્રોસિટી એક્ટની વિવિધ કલમો હેઠળ ગુનો દાખલ કર્યો છે. 

મૃતકનાં પત્ની જયાબહેન તથા તેમનાં અન્ય એક પરિવારજનને પણ ચોરીનાં આરોપસર બેલ્ટથી ફટકારવામાં આવ્યાં હતાં.

આ કેસમાં ચાર આરોપીઓની ધરપકડ કરવામાં આવી છે, જ્યારે પાંચમો આરોપી સગીર હોય તેની પૂછરપછ કરવામાં આવી છે. 

આ પહેલા સોમવારે રાજ્ય સરકારે પીડિત પરિવારને કાયદાકીય સહાય આપવાની જાહેરાત કરી હતી. 

કચરો વીણવાનું કામ કરીને ગુજરાન ચલાવતો પરિવાર રવિવારે સવારે શાપરની ઔદ્યોગિક વસાહતમાં સહયોગ કોટન પાસે કચરો વીણી રહ્યા હતા. ત્યારે પાંચ શખ્સોએ તેમની સાથે મારઝૂડ કરી હતી. 

જયાબહેનનાં કહેવા પ્રમાણે, "સામેની ફેકટરીમાંથી પાંચેક અજાણ્યા શખ્સો આવ્યા હતા અને અમારી સાથે મારઝૂડ કરી હતી.

"ચોરીનો આરોપ મૂકીને તેઓ અમને માર મારતા-મારતા ફેકટરી સુધી લઈ ગયા હતા. ત્યારબાદ તેઓ મારા પતિ મુકેશને અંદર લઈ ગયા હતા. જ્યારે મને અને સવિતાકાકીને બેલ્ટથી માર મારીને કાઢી મૂક્યા હતા."

મુકેશભાઈના પત્ની જયાબહેન સાથે પણ મારઝૂડ કરવામાં આવી હતી

ગભરાયેલા જયાબહેન તથા સવિતાબહેન તેમના ઘરે પહોંચ્યા હતા. મુકેશભાઈ હજુ પાંચેક દિવસ પહેલા જ પરિવાર સાથે શાપરમાં શીતળા માતા મંદિર પાસે રહેવા આવ્યા હતા. 

ફેકટરીમાં પાંચેક લોકોએ મુકેશભાઈને દોરડેથી બાંધી દઈને બેલ્ટ તથા ધોકાથી માર માર્યો હતો. જેનો વીડિયો વાયરલ થયો છે. 

વીડિયોમાં જોઈ શકાય છે કે મુકેશભાઈને માર મારવામાં આવી રહ્યો છે અને પીડિત તેમને છોડી દેવા માટે આજીજી કરી રહ્યા છે.

વડગામથી ધારાસભ્ય જિગ્નેશ મેવાણીએ આ વીડિયો ટ્વીટ કર્યો હતો અને લખ્યું, "મુકેશ દલિત હતા. રાજકોટમાં ફેકટરીના માલિકોએ બેફામ માર મારીને તેમની હત્યા કરી નાખી અને તેમના પત્નીને પણ માર માર્યો."

અન્ય એક ટ્વીટમાં તેમણે લખ્યું, "નેશનલ મીડિયાને, આ કથિત 'વિકાસ મૉડલ' છે."

રાજકોટ એ રાજ્યના મુખ્યમંત્રી વિજય રૂપાણીનો મતવિસ્તાર પણ છે. સમગ્ર ઘટનાક્રમ અંગે સોમવારે ગુજરાતમાં રાજ્યકક્ષાના ગૃહ મંત્રી પ્રદીપસિંહ જાડેજાએ પત્રકાર પરિષદ સંબોધી હતી....\nદસ્તાવેજની સમાન ભાષામાં સારાંશ:
રાજકોટ જિલ્લાની શાપર ઔદ્યોગિક વસાહતમાં ચોરીની આશંકાએ દલિત યુવકની હત્યાની રાષ્ટ્રીય માનવાધિકાર પંચે નોંધ લીધી છે અને રાજ્ય સરકારને નોટિસ કાઢી છે.